Hafsteinn Valdimarsson , blakmaður , var valinn íþróttamaður Hveragerðisbæjar árið 2019 . Hafsteinn hefur stundað blak frá unga aldri . Hann var fyrirliði íslenska landsliðsins í blaki þegar það spilaði á Smáþjóðaleikunum í Svartfjallalandi í sumar og hefur verið mikilvægur leikmaður í landsliðinu undanfarin ár . Hann hefur spilað erlendis til margra ára , fyrst í Danmörku en núna er hann leikmaður franska liðsins Calais og er þar einn af burðarásum liðsins . Með þessari fallegu mynd sendum við Hvergerðingum og landsmönnum öllum okkar bestu óskir um gleðileg jól , farsæld og frið á komandi ári . Þökkum ánægjulegar samverustundir og gott samstarf á árinu sem er að líða . Bæjarstjórn og starfsmenn bæjarskrifstofu Hveragerðisbæjar Myndin sem í ár prýðir einnig jólakort bæjarins er tekin á fallegu vetrarkvöldi af Ástu Magnúsdóttur og sýnir hún bæjarfjallið okkar Reykjafjall baðað norðurljósum og ljósum bæjarins . Eins og undanfarin ár var fjárhagsáætlun ársins 2020 unnin sameiginlega af öllum bæjarfulltrúum og var samstarfið afar ánægjulegt . Fyrir það ber að þakka . Ennfremur er skrifstofustjóra og öðrum starfsmönnum þakkað framúrskarandi gott samstarf við gerð fjárhagsáætlunar fyrir árið 2020 .